b'\n_START_ARTICLE_\nJonas Domarkas\n_START_SECTION_\nBiografija\n_START_PARAGRAPH_\nBaig\xc4\x99s Aleksandravo prad\xc5\xbeios mokykl\xc4\x85, 1942\xe2\x80\x931949 m. mok\xc4\x97si Kartenos progimnazijoje, 1949\xe2\x80\x931953 m. \xe2\x80\x93 Klaip\xc4\x97dos muzikos mokykloje. 1958 m. baig\xc4\x97 Lietuvos konservatorijos muzikos teorijos, 1970 m. \xe2\x80\x93 kompozicijos klas\xc4\x99. Eduardo Balsio mokinys. 1958\xe2\x80\x931959 m. buvo \xc5\xa0iauli\xc5\xb3 muzikos mokyklos, 1958\xe2\x80\x931971 m. \xe2\x80\x93 \xc5\xa0iauli\xc5\xb3 pedagoginio instituto, 1971\xe2\x80\x931975 m. \xc5\xa0iauli\xc5\xb3 pedagoginio instituto Klaip\xc4\x97dos muzikos fakulteto, 1975\xe2\x80\x931995 m. Lietuvos konservatorijos Klaip\xc4\x97dos fakultet\xc5\xb3 d\xc4\x97stytojas, nuo 1993 m. docentas. Nuo 1995 m. Klaip\xc4\x97dos universiteto Men\xc5\xb3 fakulteto Muzikos istorijos ir teorijos katedros docentas._NEWLINE_1972 m. priimtas \xc4\xaf Lietuvos kompozitori\xc5\xb3 s\xc4\x85jung\xc4\x85. Nuo 1991 m. Lietuvos tautodailinink\xc5\xb3 s\xc4\x85jungos narys. J. Domarkas kuria chorines dainas. Jo k\xc5\xabryboje vyrauja instrumentiniai ir simfoniniai k\xc5\xabriniai, kurie atliekami ne tik Lietuvoje, bet ir u\xc5\xbesienio \xc5\xa1alyse \xe2\x80\x93 Lenkijoje, Ukrainoje, JAV ir kt.'